Kuimarisha lugha ya Kiswahili Kenya

NJIA ZA KUIMARISHA LUGHA YA KISWAHILI NCHINI KENYA NA ULIMWENGUNI 

Kiswahili ni lugha fanisi na yenye ufasaha ambayo inatumiwa na watu wengi duniani katika mazungumzo ya moja kwa moja. Mwanzo, kiswahili chaweza kuimarishwa iwapo serikali ya Kenya na ya nchi zingine zitaongeza makala ya kiswahili, kwa mfano vitabu, riwaya na kamusi vyuoni ambapo wanafunzi wanaweza kusoma na kuelewa kiswahili vyema. Hii itawapa uwezo 
wa kubuni mazungumzo yao na pia katika ubunifu wa insha z??. 
Pili, serikali ya Kenya na ulimwenguni yafaa kuongeza idadi ya walimu wa kiswahili vyuoni ambao wataweza kuwapanua wanafunzi kiakili na pia kuwafunza jinsi ya kuainisha, kubainisha, kuyakinisha maneno na sentensi mbalimbali za kiswahili. Hili litawafanya waweze kuelewa jinsi maneno mbalimbali yanatumiwa katika sentensi na hata kuweza kuepuka makosa madogo madogo ya usanifikishaji. 
Tatu, serikali ya Kenya inafaa iadhimishe siku ya kiswahili, pale ambapo watu wa asili na fasili mbalimbali wanaweza kutangamana na kuzungumza Kiswahili kwa ubunifu na ufasaha na hivi ukuzaji na uzungumzaji wa kiswahili utaimarika.
Nne, serikali yafaa itengee nyanja ya elimu pesa za kuweza kuwaalika waandishi pamoja na mabingwa wa kiswahili kuja shuleni na kuweza kuwashauri na kuwaelekeza wanafunzi jinsi ya kukikuza kiswahili na kukizungumza. Hii itawawezesha wanafunzi kuyaandika maneno sahihi ya kiswahili na pia kubunisha uandishi wa insha. 
Tano, serikali ya Kenya yafaa itumie kiswahili katika matangazo redioni  na televisheni pale ambapo watangazaji watatangaza habari zinazochipuka katika lugha ya kiswahili. Hivyo basi, wananchi wengi watakuwa na hamu ya kukijua kiswahili na pia katika kukizungumza. 
Sita, sera ya lugha yafaa iangaliwe pale ambapo serikali itakiteua kiswahili kama lugha ya taifa na ya kutumika katika nyanja mbalimbali kwa mfano hospitalini, pale ambapo mazungumzo baina ya mgonjwa na daktari yatakuwa ya Kiswahili.
Saba, serikali kuweza kuandika haki za watu zilizo katika katiba kwa lugha ya kiswahili. Hivi basi watu watasoma sheria hizo kwa urefu na kwa mapana na kuweza kuelewa majukumu yao. Hivyo basi, watu wote watataka kuzungumza lugha ya kiswahili na pia kuweza kuisoma vyema.